Сарајево, 15.5.2025. године

МЕДИЈИМА

**НАЈАВА ЗА МЕДИЈЕ**

**Инфо сесија поводом објаве 2. позива за достављање приједлога пројеката у оквиру Интеррег ИПА АДРИОН програма**

Дирекција за европске интеграције, у својству државног надлежног тијела, и Заједнички секретаријат ИПА АДРИОН програма поводом објаве 2. позива за достављање приједлога пројеката организују 16. маја 2025. године у Сарајеву (хотел *Hills*, почетак у 11 часова) информативну сесију за потенцијалне апликанте о позиву и пропозицијама за пријаву.

Позив је отворен до 30. јуна 2025. године и његов укупни буџет износи 21,87 милиона евра. Пројекти требају бити везани за приоритете и специфичне циљеве позива, а то су: јачање иновационих капацитета у јадранско-јонском региону; повећање отпорности на климатске промјене, природне катастрофе и катастрофе узроковане људским дјеловањем у јадранско-јонском региону; подршка очувању и заштити животне средине у јадранско-јонском региону те јачање угљенично неутралне паметне мобилности у јадранско-јонском региону.

Интеррег ИПА АДРИОН програм је један од три транснационална програма који су Босни и Херцеговини отворени за коришћење у програмском периоду 2021-2027 година и укључује десет држава корисница, са буџетом од 160,8 милиона евра.

Резултат првог позива Интеррег ИПА АДРИОН програма у програмском периоду 2021 - 2027 је 50 пројеката који укључују 59 партнера из БиХ, укупне вриједност за бх. кориснике нешто више од осам милиона евра.

У прошлом програмском циклусу 2014 - 2020 у БиХ је кроз АДРИОН финансирано и имплементирано 36 пројеката у вриједности од четири милиона евра.

**Изјаве за медије планиране су од 10:30 часова, а медијима ће се обратити:**

- Елвира Хабота, директорка Дирекције за европске интеграције

- Јелена Колић, представница Заједничког секретаријата ИПА АДРИОН програма

- Муамер Омахић, Развојна агенција Тешањ, пројекат [ЛАМО](https://tra.ba/2025/01/27/lamo/) из првог позива Интеррег Адрион 2021- 2027.

Дирекција за европске интеграције